EFTAs overvåkingsorgan mener både Norge og Island må endre reglene for utbetaling til utlendinger som har arbeidet kort tid i landet. Ifølge EØS-avtalen kan man ikke sette krav til hvor lenge en person har hatt arbeid i Norge for at oppsparte rettighetene personen har med seg fra andre EØS-land skal regnes med. Men norsk lov krever at en utenlandsk arbeider må ha jobbet fulltid i åtte av de siste tolv ukene før han eller hun mister jobben, for at EØS-rettighetene skal regnes med. «Konsekvensen av reglene vil være at en utlending som blir arbeidsledig mot sin vilje i løpet av denne perioden, ikke vil kunne motta noen arbeidsledighetstrygd fra noen EØS-stat», heter det i en pressemelding fra ESA. «Norge har hevdet at reglene er ment å hindre trygdesvindel.